# Høringssvar til Budget 2025-28

Seniorrådet konstaterer med beklagelse og forundring, at den positive udvikling i Kalundborg medfører 60 millioner færre kroner i kommunens kasse. Vi noterer derfor med stor bekymring, at der i 2025 mangler tilstrækkelige indtægter til at nå kommunens loft på drift- og anlægsrammen. Samtidig må demografi og reformer på ældre- og sundhedsområdet forventes at medføre øgede kommunale udgifter, når kommunalbestyrelsen pålægges nye eller ændrede opgaver. Alene demografiudvikling anslås at medføre et merforbrug til pleje og omsorg på 20 millioner kr. i 2024 og fremover.

Seniorrådet anbefaler derfor, at merforbruget friholdes for besparelser, der medfører forringelse af kvaliteten af bistanden til multisyge og plejekrævende ældre. Rådet støtter effektivisering gennem velfærdsteknologi, AI og digitalisering, under forudsætning af de svagestes behov tilgodeses. Rådet finder tillige at der er behov for at styrke adgang til effektiv og tilpasset borgerservice og borgerrådgivning for ressourcesvage ældre.

Med et samlet kommunalt budget på 4 milliarder kr. finder Rådet, er dette bør kunne opnås ved omprioriteringer i budget 2025-28 gennem øget samarbejde på tværs af de enkelte sektorer.